สวัสดีคะ หนูอายุ19ปี ชื่อสตรีรัตน์ ฝั่งเข็มมาได้2ปี 7เดือนแล้ว 2ปีเลือดไม่มาเลย เมื่อต้นๆเดือน ตุลาคม 61 มีอะไรกับแฟน แล้วเข้าห้องน้ำ มีเลือดออกออกภมาประมาณ อาทิตย์กว่า แล้วหายไป3-4วัน แล้วมันกลับมาอีก น่าจะประมานอาทิตย์กว่าๆแล้วเกือบ2อาทิตย์แล้ว ตอนนี้ยังไม่หมดเลยคะ มันแปลกตรงที่ มันมาแค่เช้าถึงเย้นมาเยอะเต้มผ้าอนามัย พอมึดๆมันไม่มีเลย ถ้ามีก็น้อยมาก และปวดท้องมากๆเลยคะ ตอนยังไม่มีลูกไม่เคยปวดท้องประจำเดือนเลย แต่นี้ปวดท้องมากๆเลย จะเป้นไรไหมคะ
สวัสดีค่ะเลือดออกทางช่องคลอดผิดปกตินั้น เกิดได้จากหลายสาเหตุมากมายค่ะ เช่น ภาวะฮอร์โมนไม่สมดุล เอสโตรเจนและโปรเจสเตอโรน นอกจากนี้ยังอาจเกิดได้จากการติดเชื้อ ทำให้เกิดการอักเสบและมีเลือดออก หรือมีติ่งเนื้อ หรือเนื้องอกในมดลูก เป็นต้น ในกรณีนี้ยังอาจเกิดจากยาคุมกำเนิดแบบฉีดได้ด้วยอีกสาเหตุหนึ่งค่ะส่วนอาการอาการปวดท้อง อาจเกิดได้จากความผิดปกติในหลายระบบของร่างกายค่ะ เช่น ระบบทางเดินปัสสาวะ อย่างกระเพาะปัสสาวะหรือไตอักเสบจากการติดเชื้อ หรือนิ่วในทางเดินปัสสาวะ ระบบสืบพันธุ์ อย่างการติดเชื้อที่มดลูก โรคเยื่อบุมดลูกเจริญผิดที่ ปวดประจำเดือน มีซีสต์ในรังไข่ ระบบทางเดินอาหาร อย่างลำไส้อักเสบ ลำไส้แปรปรวน เป็นต้น หรืออาจเกิดอาการปวดจากกล้ามเนื้อหรือผิวหนังบริเวณท้องน้อยก็เป็นได้ กรณีนี้ยังไม่สามารถบอกสาเหตุได้อย่างแน่ชัดแนะนำว่า หากกินยาแก้ปวดเบื้องต้นแล้วไม่ดีขึ้น หรือปวดมาก ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ